Diari Oficial de la Generalitat Valenciana


Sumari del DOGV 9216, del 16-11-2021 (2021/11895)

Extracte de la Resolució de 2 de novembre de 2021, de la rectora de la Universitat d'Alacant, per la qual es convoquen els XXII Premis Jorge Juan de Matemàtiques.
------------------------------------------------------------------------------------------------------------------------------------------------------------------

### Dades del document

Número de DOGV
:   9216

Data del DOGV
:   16-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11782


Data del document
:   02-11-2021

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 2 de novembre de 2021, de la rectora de la Universitat d'Alacant, per la qual es convoquen els XXII Premis Jorge Juan de Matemàtiques. [2021/11124]  
BDNS (identif.): 594406.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/594406)  
  
Primer. Beneficiaris  
Els Premis Jorge Juan de Matemàtiques consten de dues modalitats: els Premis Jorge Juan de primer nivell i els Premis Jorge Juan de segon nivell. Persones beneficiàries:  
- Premis Jorge Juan de primer nivell. Hi podrà concórrer l'alumnat de qualsevol de les universitats espanyoles matriculat en qualsevol dels dos primers cursos de qualsevol grau i que no estigui matriculat en cap assignatura dels cursos següents.  
- Premis Jorge Juan de segon nivell. Hi podrà concórrer l'alumnat de qualsevol de les universitats espanyoles matriculat en els dos últims cursos de qualsevol grau. Les persones que siguin llicenciades, graduades o enginyeres superiors no podran concórrer a aquesta prova.  
  
Segon. Objecte  
La Facultat de Ciències de la Universitat d'Alacant, a fi de fomentar l'estudi de les matemàtiques i l'actitud investigadora entre els universitaris més joves, decideix crear en 1998 en la tradició dels exàmens competitius (olimpíades matemàtiques) els Premis Jorge Juan de Matemàtiques.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant del dia 10 de novembre de 2021, en la següent URL: https://www.boua.ua.es/acuerdos/descargaracuerdo/18965  
  
Quarta. Quantia  
La dotació econòmica màxima per a aquesta convocatòria és de 1.148 ?.  
Els premis i la dotació econòmica són:  
1r premi: 299 -  
2n premi: 199 -  
3r premi: 150 -  
5 accèssits: 100 - cadascun.  
A cada nivell se li assignarà almenys un dels tres primers premis.  
A cada nivell se li assignarà almenys dos dels cinc accèssits.  
  
Cinqué. Termini de presentació de sol·licituds  
El termini per a presentació de sol·licituds s'iniciarà el dia 22 de novembre de 2021, i la finalització serà el 24 de gener de 2022.  
  
Sisé. Altres dades  
Proves:  
En el cas dels Premis Jorge Juan de primer nivell les proves consistiran en la resolució de problemes abordables amb els coneixements de matemàtiques que se suposen en aquells/es que estan cursant primer o segon curs de qualsevol carrera universitària científica o tècnica.  
  
En el cas dels Premis Jorge Juan de segon nivell les proves consistiran en la resolució de problemes abordables amb els coneixements de matemàtiques que se suposen en aquells/es que han superat els dos primers cursos del grau, als quals hauran de sumar-se unes certes dosis d'enginy.  
En els dos casos podran utilitzar-se calculadores no programables, exclusivament.  
  
Matèries objecte d'examen:  
Primer nivell: matemàtica discreta, àlgebra lineal, anàlisi matemàtica i física.  
Segon nivell: optimització, probabilitat, anàlisi matemàtica i geometria-topologia.  
Les proves tindran lloc el 31 de gener del 2022, de 16 a 19 hores, en el Seminari de Matemàtiques de la Facultat de Ciències.  
  
Alacant, 2 de novembre de 2021.- La vicerectora d'Estudiants i Ocupabilitat, (p. d. R 22.12.2020): Rosario Isabel Ferrer Cascales.